ທ່ານນາຍົກລັດຖະມົນຕີ ຫງວຽນຊວນຟຸກ ຕ້ອນຮັບອະທິການບໍດີມະຫາວິທະຍາໄລ Havard
ທ່ານນາຍົກລັດຖະມົນຕີ ຫງວຽນຊວນຟຸກ
ຕ້ອນຮັບທ່ານນາງ Drew Gilpin Faust
ຕອນບ່າຍວັນທີ 24/03, ຢູ່ສຳນັກງານລັດຖະບານ, ໃນການຕ້ອນຮັບທ່ານນາງ Drew Gilpin Faust ອະທິການບໍດີມະຫາວິທະຍາໄລ Havard (ອາເມລິກາ) ທີ່ພວມ ຢ້ຽມຢາມ ແລະ ເຮັດວຽກຢູ່ ຫວຽດນາມ, ທ່ານນາຍົກລັດຖະມົນຕີ ຫງວຽນຊວນຟຸກ ຢືນຢັນວ່າ: ຫວຽດນາມ ປາດຖະໜາກຢາກເພີ່ມທະວີການຮ່ວມມືດ້ານການສຶກສາກັບ ອາເມລິກາ ເວົ້າລວມ ແລະ ມະຫາວິທະຍາໄລ Havard ເວົ້າສະເພາະ. ທ່ານນາຍົກລັດຖະມົນຕີ ສະເໜີມະຫາວິທະຍາໄລ Havard ສືບຕໍ່ໜູນຊ່ວຍ ຫວຽດນາມ ໃນການກໍ່ສ້າງກ່ຽວກັບການຊີ້ນຳນຳພາ, ການບໍລິຫານມະຫາວິທະຍາໄລ, ໜູນຊ່ວຍຈັດຕັ້ງບັນດາຊຸດບຳລຸງໃຫ້ການນຳຂັ້ນສູງຢູ່ມະຫາວິທະຍາໄລ. ທ່ານນາຍົກລັດຖະມົນຕີ ເຊື່ອໝັ້ນວ່າ ການພົວພັນ ຫວຽດນາມ ແລະ ອາເມລິກາ ສືບຕໍ່ພັດທະນາຢ່າງແຮງໃນໄລຍະຈະມາເຖິງ, ໃນນັ້ນມີຂົງເຂດການສຶກສາ.
ສ່ວນທ່ານນາງ Drew Gilpin Faust ອະທິການບໍດີມະຫາວິທະຍາໄລ Havard ໃຫ້ຮູ້ວ່າ: ມະຫາວິທະຍາໄລ Havard ພວມເປີດກ້ວາງການເຄື່ອນໄຫວຮ່ວມມືກັບບັນດາມະຫາວິທະຍາໄລຂອງ ຫວຽດນາມ. Havard ເອົາໃຈໃສ່ເປັນພິເສດທີ່ສຸດເຖິງການຮ່ວມມືນີ້ ແລະ ມານະພະຍາຍາມສະໜັບສະໜູນການຄົ້ນຄວ້າ ແລະ ການສິດສອນຢູ່ ຫວຽດນາມ.
(ແຫຼ່ງຄັດຈາກ VOV)